CELEX: 32011R1071
Language: lt
Date: 2011-10-20 00:00:00
Title: 2011 m. spalio 20 d. Tarybos reglamentas (ES) Nr. 1071/2011 kuriuo panaikinamas Reglamentas (EEB) Nr. 3448/80 dėl 1979 m. Stojimo akto 43 straipsnio dėl prekybos sistemos, taikomos prekėms, kurioms galioja Reglamentai (EEB) Nr. 3033/80 ir (EEB) Nr. 3035/80, įgyvendinimo

31.10.2011   
            
            
               LT
            
            
               Europos Sąjungos oficialusis leidinys
            
            
               L 284/1
            
         TARYBOS REGLAMENTAS (ES) Nr. 1071/2011
   2011 m. spalio 20 d.
   kuriuo panaikinamas Reglamentas (EEB) Nr. 3448/80 dėl 1979 m. Stojimo akto 43 straipsnio dėl prekybos sistemos, taikomos prekėms, kurioms galioja Reglamentai (EEB) Nr. 3033/80 ir (EEB) Nr. 3035/80, įgyvendinimo
   EUROPOS SĄJUNGOS TARYBA,
   atsižvelgdama į 1979 m. Stojimo aktą, ypač į jo 43 straipsnį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Sąjungos teisės skaidrumo didinimas yra itin svarbus geresnės teisėkūros strategijos, kurią įgyvendina Sąjungos institucijos, elementas. Atsižvelgiant į tai, tikslinga iš galiojančių teisės aktų sąrašo pašalinti tuos aktus, kurie nebeturi realaus poveikio;
            
         
               (2)
            
            
               Reglamentu (EEB) Nr. 3448/80 (1) nustatytos pereinamojo laikotarpio priemonės, taikomos prekybai į I priedą neįtrauktais produktais tarp EB ir Graikijos nuo 1981 m. lapkričio 1 d. iki 1982 m. liepos 31 d. Kadangi dabar Graikija yra pilnateisė ES narė, tas reglamentas tapo nebeaktualus, taigi jis turėtų būti pašalintas iš galiojančios Sąjungos acquis;
            
         
               (3)
            
            
               siekiant teisinio tikrumo ir aiškumo Reglamentas (EEB) Nr. 3448/80 turėtų būti panaikintas,
            
         PRIĖMĖ ŠĮ REGLAMENTĄ:
   1 straipsnis
   1.   Reglamentas (EEB) Nr. 3448/1980 panaikinamas.
   2.   1 dalyje nurodyto reglamento panaikinimas nedaro poveikio:
   
               a)
            
            
               1 dalyje nurodyto reglamento pagrindu priimtų Sąjungos aktų tolesniam galiojimui ir
            
         
               b)
            
            
               1 dalyje nurodytu reglamentu padarytų kitų Sąjungos aktų, kurie nėra panaikinami šiuo reglamentu, pakeitimų tolesniam galiojimui.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2011 m. spalio 20 d.
      
         
            Tarybos vardu
         
         
            Pirmininkas
         
         M. SAWICKI
      
   
   
      (1)  OL L 359, 1980 12 31, p. 18.